Source: https://www.szcoportal.sk/33/komentar-k-zakonu-o-dani-z-prijmov-33-danovy-bonus-uniqueidmRRWSbk196FPkyDafLfWAE1d2WUUfDAbWcKjvLah3hVaK6Byumljww/
Timestamp: 2018-08-22 03:54:43+00:00

Document:
Komentár k zákonu o dani z príjmov § 33 Daňový bonus | SZČO online
Komentár k zákonu o dani z príjmov § 33 Daňový bonus
9.2.2018, Ing. Dagmar Piršelová; Ing. Viera Mezeiová, Zdroj: Verlag Dashöfer
1.6.3 Komentár k zákonu o dani z príjmov § 33 Daňový bonus
(1) Daňovník, ktorý v zdaňovacom období mal zdaniteľné príjmy podľa § 5aspoň vo výške 6-násobku minimálnej mzdy123) alebo ktorý mal zdaniteľné príjmy podľa § 6 ods. 1 a 2 aspoň vo výške 6-násobku minimálnej mzdy123) a vykázal základ dane (čiastkový základ dane) z príjmov podľa § 6 ods. 1 a 2, môže si uplatniť daňový bonus v sume 19,32 eura mesačne na každé vyživované dieťa žijúce v domácnosti s daňovníkom;57) prechodný pobyt dieťaťa mimo domácnosti57) nemá vplyv na uplatnenie tohto daňového bonusu. O sumu daňového bonusu sa znižuje daň.
(2) Za vyživované dieťa daňovníka, a to vlastné, osvojené, dieťa prevzaté do starostlivosti nahrádzajúcej starostlivosť rodičov na základe rozhodnutia príslušného orgánu a dieťa druhého z manželov, sa považuje nezaopatrené dieťa podľa osobitného predpisu.125) Za vyživované dieťa daňovníka sa považuje aj plnoleté nezaopatrené dieťa podľa osobitného predpisu.125a)
(3) Daňovník, ktorý je rodič dieťaťa alebo u ktorého ide vo vzťahu k dieťaťu o starostlivosť nahrádzajúcu starostlivosť rodičov na základe rozhodnutia príslušného orgánu, ak dieťa s ním žije v domácnosti,57) môže si uplatniť daňový bonus po uplynutí zdaňovacieho obdobia, ak manžel (manželka) tohto dieťaťa nemá za toto zdaňovacie obdobie zdaniteľné príjmy presahujúce sumu podľa § 11 ods. 2 písm. a).
(4) Ak dieťa (deti) uvedené v odseku 2 vyživujú v domácnosti57) viacerí daňovníci, môže si daňový bonus uplatniť len jeden z nich. Pri použití ustanovenia odseku 5 môže uplatniť pomernú časť daňového bonusu po časť zdaňovacieho obdobia jeden z daňovníkov na všetky vyživované deti a po zostávajúcu časť druhý z daňovníkov. Ak podmienky na uplatnenie daňového bonusu spĺňa viac daňovníkov a ak sa nedohodnú inak, daňový bonus na všetky vyživované deti sa uplatňuje alebo sa prizná v poradí matka, otec, iná oprávnená osoba.
(6) Daňový bonus možno uplatniť najviac do výšky dane vypočítanej za príslušné zdaňovacie obdobie podľa tohto zákona. Ak suma dane vypočítaná za príslušné zdaňovacie obdobie je nižšia ako suma uplatňovaného daňového bonusu, daňovník, ktorý podáva daňové priznanie, požiada miestne príslušného správcu dane o vyplatenie sumy vo výške rozdielu medzi sumou daňového bonusu a sumou dane vypočítanou za príslušné zdaňovacie obdobie, pričom pri vrátení tejto sumy správca dane postupuje ako pri vrátení daňového preplatku;126) ak ide o daňovníka, ktorý má zdaniteľné príjmy podľa § 5 alebo ktorému sa vykonalo ročné zúčtovanie, uplatní sa postup podľa § 35 ods. 5 a 7 alebo § 36 ods. 5, alebo § 38.
(7) Ak daňovník v zdaňovacom období dosiahol zdaniteľné príjmy podľa § 5aspoň vo výške polovice minimálnej mzdy len v niektorých kalendárnych mesiacoch a zamestnávateľ, ktorý je platiteľom dane, priznal v týchto kalendárnych mesiacoch daňový bonus, nestráca nárok na už priznaný daňový bonus.
(8) Daňový bonus si môže uplatniť aj daňovník, ktorý v zdaňovacom období nedosiahol zdaniteľné príjmy podľa § 5 aspoň vo výške 6-násobku minimálnej mzdy,123) ak v tomto zdaňovacom období dosiahol zdaniteľné príjmy podľa § 6 ods. 1 a 2 aspoň vo výške 6-násobku minimálnej mzdy123) a vykázal základ dane (čiastkový základ dane) z príjmov podľa § 6 ods. 1 a 2.
(10) Daňový bonus podľa odsekov 1 až 9 si môže uplatniť aj daňovník s obmedzenou daňovou povinnosťou, ak úhrn jeho zdaniteľných príjmov zo zdrojov na území Slovenskej republiky (§ 16) v príslušnom zdaňovacom období tvorí najmenej 90 % zo všetkých príjmov tohto daňovníka, ktoré mu plynú zo zdrojov na území Slovenskej republiky a zo zdrojov v zahraničí.
Daňový bonus je suma daňového zvýhodnenia na každé vyživované dieťa žijúce s daňovníkom v domácnosti. Ide o príjem od dane oslobodený. Týka sa len zamestnancov a podnikateľov. Daňovníkov s príjmami z prenájmu, z kapitálového majetku, ostatnými príjmami sa netýka (tzv. pasívne príjmy). Po skončení roka znižuje daň z príjmov fyzických osôb a v priebehu roka mesačný preddavok na daň z príjmov zo ZČ.
Počnúc rokom 2015 v nadväznosti na § 52zd ods. 7 ZDP sa mesačný daňový bonus upravuje vždy k 1.1. príslušného roka na základe úpravy životného minima k 1.7. predchádzajúceho roka.
Na jeho uplatnenie musia byť splnené podmienky, pričom podstatný je stav ich splnenia na začiatku kalendárneho mesiaca. Ak sa dieťa narodí, ak začína sústavná príprava na povolanie alebo ak je dieťa osvojené alebo prevzaté do starostlivosti nahrádzajúcej starostlivosť rodičov na základe rozhodnutia príslušného orgánu, vtedy sa daňový bonus môže uplatniť už za príslušný kalendárny mesiac.
Nárok na všetky deti si môže uplatniť za rovnaké obdobie (mesiac) len jedna oprávnená osoba. Ak ich je viac (napr. matka alebo otec), za celý rok si nárok uplatní buď jedna osoba, alebo časť roka jedna osoba a zostávajúcu časť roka druhá osoba na všetky deti. Ak sa nedohodnú, nárok na všetky deti sa uplatňuje alebo prizná (pri kontrole) v poradí: matka, otec, iná oprávnená osoba.
Nárok na daňový bonus má len ten daňovník, ktorý je našim daňovým rezidentom (daňovník s neobmedzenou daňovou povinnosťou na území SR), t. j. ktorý má trvalý pobyt na území SR alebo povolenie na trvalý pobyt, bydlisko alebo ktorý sa tu obvykle zdržiava (ak medzinárodná zmluva napr. o zamedzení dvojitého zdanenia neustanovuje inak).
Daňový nerezident (daňovník s obmedzenou daňovou povinnosťou - nemá na našom území trvalý pobyt, ani povolenie na trvalý pobyt a ani sa tu obvykle nezdržiava), má nárok na daňový bonus za podmienky, ak úhrn jeho zdaniteľných príjmov zo zdrojov na území SR tvorí v príslušnom roku aspoň 90 % celosvetových príjmov.
Zamestnanec si môže uplatniť nárok na daňový bonus už v priebehu roka u zamestnávateľa mesačne, ak na ten účel podpíše u neho vyhlásenie na zdanenie príjmov zo ZČ a predloží potrebné doklady.
Podmienkou výplatu mesačného daňového bonusu je dosiahnutie zdaniteľných hrubých príjmov zo ZČ v príslušnom mesiaci u tohto zamestnávateľa aspoň vo…

References: § 33
 § 33
 § 33
 § 5
 § 6
 § 6
 § 11
 § 5
 § 35
 § 36
 § 38
 § 5
 § 5
 § 6
 § 6
 § 52